Los Angeles proaktivnim mjerama spriječava etničke napetosti
"Ilegalni useljenici rade za nadnice za koje mi nećemo raditi. Ne želimo raditi za robovske nadnice. Mi smo već jednom bili robovi" - i
Los Angeles je jedan od etnički najraznolikijih gradova u Sjedinjenim Državama. Nacionalne kupine koje su manjinske u drugim dijelovima zemlje tu su većina. Kako javlja Mike O Sullivan, nedavne rasne napetosti prisilile su građane da se ponovno suoče s pitanjima rase i etničkog podrijetla. Lokalni čelnici kažu da je u Los Angelesu zajedno žive i rade ljudi iz više od sto zemalja svijeta. Kako se grad razvija, on postaje sve raznolikiji, a problemi sve teži. Nakon nedavnih prosvjeda na kojiima su se tražila veća prava za ilegalne imigrante zabilježene su i negativne reakcije. Ted Hayes, aktivist crnačke zajednice u Los Angelesu, zatražio je nedavno od vlasti da zaustave ilegalnu imigraciju, mahom iz Meksika. "Oni rade za nadnicu za koju mi nećemo raditi. Mi ne želimo raditi za robovske nadnice. Mi smo već jednom bili robovi" - rekao je Ted Hayes. Niskoplaćeni poslovi u Los Angelesu po meksičkim standardima su dobroplaćeni te nastavljaju privlačiti useljenike. Hispanici i drugi latino-amerikanci sada čine gotovo polovinu stanovnika Los Angelesa. Robin Toma iz gradskog Povjerenstva za odnose među etničkim zajednicama kaže da je Los Angeles jedno od nacionalno najraznolikijih mjesta na svijetu te da će u njemu zato 'uvijek biti problema': "Ponekad će biti napetosti, pa i sukoba. To smo viđali u zatvorima i školama, ponekad i na radnim mjestima. Mi pokušamo evidentirati sve zločine počinjene iz mržnje. Istodobno, treba reći da se u tisućama, ako ne i milijunima, dnevnih kontakata ljudi odlično slažu - neovisno o rasnim, etničkim i kulturnim granicama." Povjerenstvo u kojem radi Robin Toma ima zadatak ublažiti napetosti prije nego one prerastu u sukobe. Napetosti su pogotovo visoke u zatvorima, gdje kazne zajedno odslužuju hispanički i crnački zatvorenici od kojih su neki i članovi uličnih bandi. No u Los Angelesu ima i jako puno pozitivnih iskustava međurasne i međuetničke suradnje - kaže Cathay Feng, odvjetnica koja radi za građanska prava Amerikanaca kineskog podrijetla. Gospođa Feng je također i predsjednica gradskog Povjerenstva za ljudska prava. Ona vjeruje da se većina građana ponosi pozitivnim međuetničkim odnosima. U Los Angelesu su zabilježeni rasni nemiri 1965. i 1992. godine, a lokalni djelatnici kažu da znaju kako neke napetosti koje su dovele do otvorenih sukoba postoje i dalje, ali ispod površine. Sociolozi kažu da se na etničke i rasne napetosti mora reagirati proaktivno, u školama, na radnim mjestima i crkvama te dodaju da se u multi-etničkom Los Angelesu - unatoč onome što se ponekad može vidjeti u filmovima - ljudi dobro slažu.